  Анжелика Тихонова корреспондент «Экология» йӧскалык ӵектос улсын Удмуртие нюлэсъёсын ужаны но тылпу кысыны чаклам 17 выль машинаос вуизы. Техникаез басьтыны федерал коньдэтысь 44 миллион 900 сюрс манет висъязы. Со сярысь элькун тӧролэн но кивалтэтлэн пресс-службазы ивортӥз. «Удмуртлес» ужъюртлэн филиалъёсаз АЦ-3-40 автоцистерна, укмыс ГАЗ-САЗ бортовой машинаос, ньыль УАЗ машинаос, куинь тлт-100 гусеничной тракторъёс келямын луозы. Пусъём, 17 машинаос пӧлысь ньыльзэ «Удмуртлес» ас коньдонэныз басьтӥз. Удмуртиысь инкуазь узырлыкъёсъя но инкуазез утёнъя министр Денис Удалов вераз, техникаез писпуос мерттон улэ музъемез дасяны, ужасьёсты нуыны-вайыны, нюлэс тылпуосты алон но кысон понна куто. Выль техника али туж кулэ. Удмуртиын тылпулэсь утиськонъя нимысьтыз режим ялэмен, нюлэсъёсын музъем вылысен, озьы ик омырысен чаклан радъямын. Уен-нуналэн диспетчер ёзэс ужа Денис Удалов, Удмуртиысь инкуазь узырлыкъёсъя но инкуазез утёнъя министрЭлькун кивалтэтлэн тӧроез Ярослав Семёнов ватсаз, йӧскалык ӵектос улсын басьтэм техника кык бадӟым ужпумъёсты быдэстыны юрттэ – нюлэсъёсты выльдон но тылпулэсь утён. Нюлэсъёсты выльдон сярысь верано ке, татын бадӟым уж быдэстэмын ини. Берло кык ар ӵоже гинэ 21 сюрс гектар пала нюлэсъёс выльдэмын. Та арлы ужпум - эшшо 9,2 сюрс гектар. Озьыен, куинь ар ӵоже 30 сюрслэсь трос гектар вылысь нюлэсъёсмы выльдӥськозы – со Ижкарлэн быдӟалаезлэсь ӧжыт гинэ пичигес Ярослав Семёнов, Удмуртиысь кивалтэтлэн тӧроезПусъём, йӧскалык ӵектосэз улонэ пыӵатон улсын элькунамы нюлэсъёсын ужаны но тылпу кысыны чаклам 93 машинаос но 136 тӥрлык вуиз ини. Ярослав Семёновлэн кылъёсызъя, соос асьсэдыз ужын возьматӥзы ини, кылсярысь, туэ нюлэс тылпуэз кысонын. Тодэ вайытом, 2020-тӥ арлы йылпумъянъёсъя Удмуртия нюлэсъёсты искусственной амалэн выльдон ласянь 10 устоосыз улосвылъёс пӧлы пыриз. Туэ нырысьсэ элькунамы мерттоно будосъёсты нимаз посудаосы кизизы. Тегъёс: Ижкар ДенисУдалов Удмуртия автомашинаос нюлэс техника ЯрославСемёнов  